У Вікіпедыі ёсць артыкулы пра іншых людзей з імем Зыгмунт Скірмунт.
**Зыгмунт Скірмунт** (1863—1926) — землеўласнік.

Біяграфія
---------

Паходзіў са шляхецкага роду Скірмунтаў герба «Дуб». Нарадзіўся ў Жэневе ў сям’і Зыгмунта Скірмунта (1839—1863), доктара філасофіі Гайдэльбергскага ўніверсітэта, і Яўгеніі з Савіцкіх. Бацька памёр у тым жа годзе ў Жэневе. Маці разам са сваім другім мужам Лявонам Сулістроўскім апынулася ў ссылцы за ўдзел у паўстанні 1863—1864 гг.

Зыгмунт рос у Пінску пад апекай дзядзькі Генрыха з Моладава. У 1873 г. ад дзеда Аляксандра Скірмунта да непаўналетняга Зыгмунта перайшла сядзіба ў Альбрэхтаве[pl].

У час рэвалюцыйных падзей 1905 года, у пачатку лістапада сяляне в. Пінкавічы Пінскага павета запатрабавалі ад гаспадара маёнтка Альбрэхтова Зыгмунта Скірмунта перадаць ім у поўнае карыстанне азёры і балоты з правам рыбнай лоўлі, збору камыша ды інш. а таксама саступіць выган для ската (77 га), якім карысталіся на правах сервітута. Сяляне былі ўпэўнены, што памешчык незаконна валодае дзвюма азёрамі і выганам, бо ўсё гэта калісьці было сялянскім. Вядома, што ў гэтых хваляваннях удзельнічаў настаўнік Канстанцін Міцкевіч (Якуб Колас) (1882—1956). Менавіта ён угаварыў сялян не ісці ўсёй вёскай да памешчыка, а паслаць прадстаўнікоў. Тыя вярнуліся ні з чым, бо Скірмунт нават не стаў іх слухаць. Пасля гэтага Канстанцін Міцкевіч склаў петыцыю, якую падпісалі 69 чалавек. Яе аднеслі ў Альбрэхтова. Не дачакаўшыся адказу, сяляне пачалі самавольна лавіць рыбу. У выніку паліцыя арыштавала двух сялянскіх «агітатараў», а настаўніка кіраўніцтва школ народнай асветы перавяло на працу ў Ігуменскі павет.

Сям’я
-----

У 1888 г. ажаніўся з Марыяй Жалтоўскай, сястрой знакамітага архітэктара Івана Жалтоўскага. Меў дзяцей:

* Ірэна (1896-?), у шлюбе з Антоніем Сакальніцкім (1900—1946). Іхны сын Юльюш Сакальніцкі[pl] (1925—2009), польскі палітык у эміграцыі.
* Багдан (1898—1940), апошні уладальнік Альбрэхтава.
* Марыя (?1900 — ?)
* Рэгіна (?1900 — ?), у шлюбе з Леанам Граноўскім (?1890 — ?).

У культуры
----------

Зыгмунт Скірмунт паслужыў правобразам пана Скірмунта — персанажа трылогіі Якуба Коласа «На ростанях». Гэта яму быў адрасаваны ліст пінкавіцкіх сялян, складзены настаўнікам Лабановічам (Канстанцінам Міцкевічам).

Зноскі
------

1. 1 2 3 4 5  Пінск — сэрца Палескага краю = Пинск ― сердце Полесского края = Pinsk ― the heart of Polessye : [фотаальбом] / Т. А. Хвагіна; [спецыяльная фотаздымка Я. У. Таламая; мастак У. П. Свентахоўскі].. — Мінск: Вышэйшая школа, 2014. — 175 с. — 1 200 экз. — ISBN 978-985-06-2474-1.
2. ↑  *Смалянчук, А.* Раман Скірмунт (1868–1939): жыццяпіс грамадзяніна Краю / Смалянчук Аляксандр Фёдаравіч. — Мінск: Выдавец Зміцер Колас, 2018. — С. 141-142. — 700 с. — ISBN 978-985-23-0016-2.

Літаратура
----------

* *Смалянчук, А.* Раман Скірмунт (1868–1939): жыццяпіс грамадзяніна Краю / Смалянчук Аляксандр Фёдаравіч. — Мінск: Выдавец Зміцер Колас, 2018. — С. 141-142. — 700 с. — ISBN 978-985-23-0016-2.


| ?Зыгмунт Зыгмунтавіч Скірмунт — продкі |
| --- |
| 

|  |  |  |  |  |  |
| --- | --- | --- | --- | --- | --- |
|  |  | Сымон Скірмунт[d] |  | Ігнацій Скірмунт[d] |  |
|  |  |  |  |
|  |  |  |  |  |  |  |
|  |  | Аляксандр Скірмунт |  |  |  |  |
|  |  |  |  |  |  |
|  |  |  |  |  |  |  |  |
|  |  |  |  |  | Эльжбета з Ажэшкаў[d] |  |  |
|  |  |  |  |  |  |  |
|  |  |  |  |  |  |  |
|  |  | Зыгмунт Скірмунт[d] |  |  |  |  | Алойзы Сулістроўскі |  |
|  |  |  |  |  |  |  |
|  |  |  |  |  |  |  |  |  |
|  | Зыгмунт Скірмунт |  |  |  |  |  | Казімір Сулістроўскі |  |  |  |
|  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  | Яўгенія з Савіцкіх[d] |  |  |  |  |  |  | Антаніна з Аскеркаў[d] |  |
|  |  |  |  |  | Канстанцыя з Сулістроўскіх[d] |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |
|  |  |  |  |  |  |
|  |  |  | Караліна з Абрамовічаў[d] |  | Іаахім Абрамовіч[d] |  |
|  |  |  |  |  |
|  |  |  |  |  |  |  |
|  |  |  |  |
|  |  |  |  |

 |

|  |  |
| --- | --- |
| ⚙️   Генеалогія і некрапалістыка | Sejm-Wielki.pl |